Foto: Index

KRAJ godine je od pamtivijeka vrijeme u kojem se ljudi druže sa svojim obiteljima i prijateljima uz obilje hrane i pića. U sjevernoj hemisferi, u kojoj živi ogromna većina čovječanstva, kraj prosinca obilježava i vrlo hladno vrijeme, što je još jedan razlog više za zavući se u topli dom, te uživati u jelu, piću i dobrom društvu.

Većina kršćana Božić slavi 25. prosinca, pa tako i katolici koji čine veliku većinu populacije u Hrvatskoj.

No, kraj godine se na sličan način obilježavao i prije kršćanstva, u raznoraznim tradicijama i kulturama.

Tekst se nastavlja ispod oglasa

I zato vam Index, neovisno o tome što točno slavite ovih dana, želi puno mira, zdravlja i blagostanja.

Zagrlite svoje bližnje i sjetite se da svi skupa, neovisno o vjeri i naciji, dijelimo ovaj svijet, ali i odgovornost da ga učinimo ljepšim mjestom za život. Kako sebi, tako i drugima.